# 2. Contextualización curricular

# Eixes da proposta didáctica

O elemento vertebrador desta proposta didáctica é o debate sobre o benestar e os dereitos dos animais de compañía e sobre os dereitos e deberes dos seus coidadores. Trátase dun tema controversial polo que, o alumnado, terá a oportunidade de buscar, seleccionar e contrastar aquela información que considere relevante utilizando diversidade de fontes. Tamén será necesario reflexionar sobre as súas preconcepcións e prexuízos e ser capaz de elaborar argumentos que defendan unha determinada postura aínda que non se sinta especialmente identificado con ela. O estudo do verbo, dos xentilicios, as diferentes tipoloxías textuais e o afondamento nos textos argumentativos e de opinión, completan esta proposta na que a expresión oral e a oratoria teñen un peso importante, xa que o debate aúna a técnica comunicativa coa organización de ideas.

Produción de textos orais, no que o alumnado terá que:

- Transmitir a mensaxe a través da linguaxe oral e xestual.
- Practicar a entoación, dicción e fluidez.
- Traballar en equipo, chegando a acordos e respectando os roles.

Comprensión de textos orais e escritos, no que o alumnado terá que:

- Extraer información relevante.
- Destacar as palabras clave.
- Contrastar a información.

Investigación, no que o alumnado terá que:

- Seleccionar fontes de información fiables.
- Atopar información precisa e axeitada.
- Seleccionar a información necesaria.

Produción de textos escritos, no que o alumnado terá que:

- Elaborar argumentos e dar a súa opinión.
- Utilizar os signos de puntuación necesarios.
- Escribir con corrección ortográfica, poñendo os acentos necesarias e utilizando correctamente as maiúsculas.

Participación activa nos debates, no que o alumnado poderá:

- Practicar a escoita activa.
- Desenvolver o pensamento crítico.
- Participar asumindo un rol asignado.
- Respectar as quendas de intervencións.

Contribución á consecución dos obxectivos de desenvolvemento sostible (ODS):

- ODS 15, vida de ecosistemas terrestres. As metas que a ONU marca para a consecución deste obxectivo parecen estar máis encamiñadas á conservación de ecosistemas que a dar respostas ás necesidades dos animais de compañía. Aínda así, parece querer regular que especies poden ser ou non animais de compañía, coa eliminación da caza furtiva, o tráfico de especies e a introdución de especies exóticas potencialmente invasoras.
- One Health, un novo enfoque. O desenvolvemento desta proposta didáctica invita a reflexionar sobre a relación que establecemos os humanos coas comunidades animais e cal é a nosa consideración hacia eles. Tendemos a ter unha visión antropocéntrica con respecto a todo o que nos arrodea, e os animais non son unha excepción. O enfoque One Health pon de manifesto a estreita relación que existe entre as poboacións de seres vivos (animais, vexetais, microorganismos...) e os ecosistemas dos que forman parte, de xeito que a saúde duns repercute na dos outros. Polo tanto, e seguindo este enfoque, se coidamos da saúde dos nosos animais de compañía, estaremos coidando a propia, xa que formamos parte dun mesmo ecosistema.
- Lei 7/2023, do 28 de marzo, de proteción dos dereitos e o benestar dos animais. A lei de benestar animal persegue unificar os obxectivos de desenvolvemento sostible co enfoque One Health co fin de mellorar a saúde humana coidando da dos nosos compañeiros doutras especies.

# Contidos, obxectivos específicos e competencias clave

Contidos específicos traballados dentro de cada bloque xeral de contido, na UD 7 de PROENS.

Contidos | Bloque da materia
--- | ---
C1.5 - Estratexias de recoñecemento de abusos de poder e prácticas discriminatorias pola linguaxe, a través da reflexión grupal. C1.6 - Uso dunha linguaxe non discriminatoria e respectuosa coas diferenzas e coa perspectiva de xénero. | Bloque 1. A lingua e os seus falantes
C2.2 - Xéneros discursivos - C2.2.3 - Utilización dun vocabulario adaptado ao nivel sobre diferentes temáticas para unha mellor comunicación oral en distintas situacións. - C2.2.4 - Estratexias para a coherencia, cohesión e adecuación na produción e reprodución oral de textos. C2.3 - Procesos: interacción oral - C2.3.1 - Estratexias para a utilización da linguaxe oral como instrumento de comunicación e aprendizaxe: escoitar, recoller datos, preguntar, exposición de ideas. - C2.3.2 - Interacción oral adecuada en situacións de aula e en contextos formais pautados con respecto ás estratexias de cortesía lingüística. - C2.3.3 - Participación activa en situacións de comunicación, espontáneas e dirixidas, utilizando un discurso coherente, ordenado e lóxico, e mobilizando a empatía na escoita e na expresión para transmitir necesidades, vivencias e emocións propias e alleas. - C2.3.4 - Estratexias de escoita activa, asertividade e proposta de solución creativa para a resolución dialogada de conflitos, utilizando unha linguaxe oral non discriminatoria, con propostas propias e tendo en conta a perspectiva de xénero. C2.4 - Procesos: comprensión oral - C2.4.1 - Comprensión e expresión de mensaxes verbais e non verbais. - C2.4.3 - Comprensión global e específica de textos orais de diversa tipoloxía atendendo á forma da mensaxe (descritivas, narrativas, dialogadas, expositivas) e á súa intención comunicativa (informativos, literarios e prescritivos), desenvolvendo unha valoración crítica e detectando usos discriminatorios da linguaxe verbal e non verbal. C2.5 - Procesos: produción oral. - C2.5.4 - Elaboración de textos orais axeitados ao nivel, con utilización correcta dos elementos da prosodia e non verbais, empregando unha linguaxe non discriminatoria e respectuosa coas diferenzas. | Bloque 2. Comunicación oral
C3.2 - Xéneros discursivos - C3.2.2 - Intención comunicativa e claves da tipoloxía textual básica: narración, descrición, diálogo, exposición e argumentación. - C3.2.4 - Estratexias elementais para a coherencia, cohesión e adecuación dos textos escritos. - C3.2.6 - Construción do pensamento crítico a través da lingua para evitar a discriminación. C3.3 - Procesos: comprensión lectora - C3.3.2 - Estratexias de identificación e valoración do sentido global do texto, de integración da información explícita e de realización de inferencias para superar o sentido literal de textos en fontes documentais diversas en procesos de comprensión e produción de textos escritos. - C3.3.6 - Comprensión global e específica de distintos tipos de texto atendendo á forma da mensaxe (descritivos, narrativos, dialogados , expositivos) e a súa intención comunicativa (informativos, literarios e prescritivos) desenvolvendo unha valoración crítica destes. C3.4 - Procesos: produción escrita - C3.4.1 - Elaboración de textos, con presentación coidada con intención comunicativa e creatividade. | Bloque 3. Comunicación escrita
C4.6 - Comunicación creativa do coñecemento, con recoñecemento da autoría e respecto pola propiedade intelectual. | Bloque 4. Alfabetización mediática e informacional
C6.12 - Recoñecemento das distintas clases de palabras e características do seu uso en situacións concretas de comunicación (substantivo, verbo, adxectivo, preposición, adverbio, pronomes e artigos) e utilización das regras ortográficas e de puntuación. | Bloque 6. Reflexión sobre a lingua...

Obxectivos da materia traballados especificamente neste REA 7, seguindo a programación maestra de PROENS.

Obxectivos | Descrición
--- | ---
OBX 3 | Producir textos orais e multimodais con coherencia, claridade e rexistro adecuados para expresar ideas, sentimentos e conceptos; construír coñecemento; establecer vínculos persoais; e participar con autonomía e unha actitude cooperativa e empática en interaccións orais variadas.
OBX 4 | Comprender e interpretar textos escritos e multimodais, recoñecendo o sentido global, as ideas principais e a información explícita e implícita, e realizando con axuda reflexións elementais sobre aspectos formais e de contido, para adquirir e construír coñecemento e para responder a necesidades e intereses comunicativos diversos.
OBX 6 | Buscar, seleccionar e contrastar información procedente de dúas ou máis fontes, de forma planificada e co debido acompañamento, avaliando a súa fiabilidade e recoñecendo algúns riscos de manipulación e desinformación, para transformala en coñecemento e para comunicala de maneira creativa, adoptando un punto de vista persoal e respectuoso coa propiedade intelectual.
OBX 9 | Reflexionar de forma guiada sobre a linguaxe a partir de procesos de produción e comprensión de textos en contextos significativos, utilizando a terminoloxía elemental adecuada para iniciarse no desenvolvemento da conciencia lingüística e para mellorar as destrezas de produción e comprensión oral e escrita.
OBX 10 | Pór as propias prácticas comunicativas ao servizo da convivencia democrática utilizando unha linguaxe non discriminatoria e detectando e rexeitando os abusos de poder a través da palabra para favorecer un uso non só eficaz senón tamén ético da linguaxe.

Competencias clave e os descritores operativos traballados no REA 7.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL2, CCL3, CCL5
Competencia plurilingüe (CP) | CP2, CP3
Competencia matemática e competencia en ciencia, tecnoloxía e enxeñaría (STEM) | STEM1, STEM2
Competencia dixital (CD) | CD1, CD2, CD3, CD4
Competencia persoal, social e de aprender a aprender (CPSAA) | CPSAA3, CPSAA4, CPSAA5
Competencia cidadá (CC) | CC1, CC2, CC3
Competencia emprendedora (CE) | CE1, CE3
Competencia en conciencia e expresión culturais (CCEC) |

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)